་བཞི་པའི་ལྟེ་བ་ལ་ཨོཾ་བཾ་དམར་མོ་
ནི་རྡོ་རྗེ་ཕག་མོར་མོས་པ་བྱ། དེ་བཞིན་དུ་མདུན་ངོས་ཀྱི་འདབ་མ་ལ་ཧཾ་ཨོཾ་སྔོན་མོ་
གཤིན་རྗེ་མ། གཡོན་སྐོར་གྱི་ཚུལ་གྱིས་བྱང་གི་འདབ་མ་ལ་ཏྲིཾ་མཾ་དཀར་མོ་རྨོངས་
བྱེད་མ། ནུབ་ཏུ་ཧྲྀ་ཧྲྀ་སེར་མོ་སྦྱིན་བྱེད་མ། ལྷོ་རུ་ཧཱུྃ་ཧཱུྃ་ལྗང་གུ་སྐྲག་བྱེད་མ། གོང་
མའི་ཡི་གེ་རྣམས་ཀྱི་རྒྱབ་ཏུ་ཕཊ་ཕཊ་དུད་ཁ་ནི་ཙཎྜི་ཀཱར་མོས་པ་བྱའོ། །དེ་ནས་
ལག་པའི་སོར་མོ་ལྔ་ལག་མཐིལ་གྱི་ཁོང་དུ་ཅུང་ཟད་བསྡུས་ལ། ཐོག་མར་བཞུ་བའི་
རྫས་ཆང་ཡོད་ན་གཡས་པའི་མཐེབ་སྲིན་གྱིས་ཐུན་མོང་དུ་གཏོར་བར་བྱའོ། །དེ་ནས་
-675

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
གོང་བུའི་རྫས་ཤ་དང་ཟན་ལ་སོགས་པ་རྣམས་ཡི་གེ་བརྒྱད་པོ་སོ་སོའི་སྟེང་དུ་དུམ་
བུར་རེ་རེ་ཞིང་དབུལ་བར་བྱའོ། །དེ་ནས་ཞོ་ལ་སོགས་པ་ཞུ་བའི་རྫས་གཞན་ཡོད་
ན་ཡང་གཡས་པའི་མཐེབ་སྲིན་གྱིས་གཏོར་ཞིང་དབུལ་ལོ། ། དེ་ནས་ཡང་ཆང་གིས་
གཏོར་ཞིང་མཆོད་པར་བྱའོ།། །
མཆོད་པ་དེ་དག་གི་དུས་སུ་གོ་ཆའི་ལྷ་ཡབ་ཡུམ་གྱི་སྔགས་མང་དུ་བཟླས་ཤིང་
དབུལ་བ་ཡིན་ནོ། །དེ་ལྟར་ཕུལ་བའི་རྫས་དེ་རྣམས་ཕྱེད་ནི་རང་ཟ་བའི་ཁ་ཟས་ལ་
བསྲེས་ལ་ལོངས་སྤྱད་དོ། །ཕྱེད་ནི་ཐོད་པ་ལ་སོགས་པའི་སྣོད་དུ་བླུགས་ཏེ་གནས་
དབེན་པར་བཞག་པ་ནི་ལོངས་སྤྱོད་འགྲུབ་པའི་རྟེན་འབྲེལ་ཡིན་ནོ། །ལག་པ་ལ་
གོས་པའི་རྫས་རྣམས་ཕན་ཚུན་མཉེས་ལ་ལུས་ལ་བྱུགས་པས་ཡི་གེ་རྣམས་ལག་པ་
དང་ལུས་ལ་ཐིམ་པར་བསྒོམ་པ་ནི་བར་ཆད་བསྲུང་བའི་རྟེན་འབྲེལ་ཡིན་ནོ། །དེ་
ལྟར་ལག་པའི་མཆོད་པ་སྔོན་ལ་བྱེད་པ་ནི་དཔེར་ན་རྒྱལ་པོའི་ཕྱག་ཚང་བ་སྔོན་ལ་
ཚིམ་པར་བྱས་ནས། (༣༦༡)གདོད་རྒྱལ་པོའི་སྟོན་མོ་བྱེད་པ་བཞིན་སྔོན་ལ་ལག་པ་
མཆོད་ནས་དེ་ནས་གདོད་ལག་པས་གཞན་ལ་མཆོད་པ་བྱེད་པ་ཡིན་ནོ། ། དེ་ནས་
ཁ་ཟས་ཀྱི་ཕུད་བླ་མ་དང་དཀོན་མཆོག་ལ་དབུལ། དེ་ནས་འབྱུང་པོའི་གཏོར་མ་
དང་། འཕྲོག་མའི་ཆང་བུ་ལ་སོགས་པ་གཞུང་གཞན་ནས་འབྱུང་བ་བཞིན་བྱས་
ལ། ལྟེ་བ་ནས་སྙིང་གའི་བར་དུ་མེ་འབར་བས་སྙིང་ག་མེའི་དབུས་ན་བཅོམ་ལྡན་
འདས་ལྷ་བཅུ་གསུམ་བཞུགས་པར་གསལ་བར་བལྟ། ལུས་ཀྱི་གནས་ཉི་ཤུ་རྩ་བཞི་
ན་དཔའ་བོ་དང་རྣལ་འབྱོར་མ་ཉི་ཤུ་རྩ་བཞི་བཞུགས་པ་དྲན་པར་བྱས་ལ། ཁ་སྦྱིན་
སྲེག་གི་ཐབ་ཁུང༌། ལག་པ་གཟར་བུ། ཁ་ཟས་བསྲེག་རྫས་སུ་བསམས་ལ། ལྷ་
མཆོད་པའི་བསམ་པས་ལག་པ་གཡོན་པས་ལོངས་སྤྱད་དོ། །གཡོན་པས་རྟག་ཏུ་
མི་བྱེད་ན་ཡང་ཁམ་དང་པོ་ལག་པ་གཡོན་པས་ལོངས་སྤྱད་པར་བྱ་སྟེ། གཡོན་གྱི་
-676-

དྲིལ་བུ་པའི་བསྐྱེད་རིམ།
ཀུན་ཏུ་སྤྱོད་པ་ཡིན་པའི་ཕྱིར་རོ། །དེ་ལྟར་ཁ་ཟས་ཟ་བའི་ཚེའང་ཞི་བའི་བཏུང་བ་
བཞིན་མྱང་བ་ཞེས་བྱ་བ་ལྷ་མཆོད་པའི་བསམ་པ་དང་། དལ་བ་དང་། རོ་ཕྱིན་པ་
དང༌་། ཚིམ་པར་ལོངས་སྤྱད་པར་བྱའོ། །ཁ་ཟས་ཀྱི་རྗེས་ལ་ལྷག་མའི་གཏོར་མས་
འབྱུང་པོ་རྣམས་ཚིམ་པར་བྱ་བ་དང་། ཆོས་བདག་མེད་པ་དྲན་པར་བྱས་ལ་ཅུང་
ཟད་ཅིག་ངལ་གསོ་བར་བྱའོ། །ཁ་ཟས་ཀྱི་རྣལ་འབྱོར་བསྟན་ཟིནན་ཏོ།། །།
དེ་ལྟར་ཐུན་དང་པོའི་རྗེས་ལ། སྔ་དྲོའི་ཐུན་དང་ཕྱི་དྲོའི་ཐུན་ལ་ཡང་དེ་བཞིན་
དུ་ཀུན་ཏུ་སྤྱད་པར་བྱའོ། །སྲོད་ཀྱི་ཐུན་ལ་བདག་ཉིད་སངས་རྒྱས་སུ་བསྐྱེད་པ་ལ་
མཆོད་ནས་བཟླས་བརྗོད་དང་བསམ་གཏན་གྱིས་ནམ་ཕྱེད་ཚུན་ཆད་ཀྱི་དུས་འདའ་
བར་བྱས་ནས་མཚན་ཕྱེད་ཀྱི་དུས་སུ་གཏོར་མ་སྦྱིན་པར་བྱ་སྟེ། གཞུང་འདི་ཉིད་
ནས།
དམ་ཚིག་སྡོམ་སོགས་ལེགས་གནས་པས། །མཚན་ཕྱེད་གྱུར་ནས་གཏོར་
མ་སྦྱིན། །ཞེས་པ་དང༌་། ཨ་བྷི་དྷ་ན་ལས་ཀྱང་། ཇི་ལྟར་བདེ་བས་དཀྱིལ་འཁོར་
དུ། །ཆོ་ག་བཞིན་དུ་གཏོར་མ་ནི། །ལྷོ་ཕྱོགས་ཁ་བལྟས་འདུག་པ་ཡིས། །མཚན་ཕྱེད་
དུས་སུ་སྦྱིན་པར་བྱ། །ཞེས་འབྱུང་བ་ཡིན་ནོ། །ཤིན་ཏུ་སྤྲོས་པ་དང་ལྡན་པས་ཐུན་
བཞིར་སྦྱིན་པའང་མི་འགལ་ཏེ། དེ་ཉིད་ཀྱི་ལེའུ་དགུ་པ་ལས། ཆོ་ག་འདི་ཡི་རིམ་
པ་ཡིས། །ཐུན་མཚམས་བཞི་རུ་སྦྱིན་པར་བྱ། །ཞེས་གསུངས་སོ། །དེ་ལ་གཏོར་
མའི་ཆོ་ག་ནི་འཇིག་རྟེན་པའི་དང་། འཇིག་རྟེན་ལས་འདས་པའི་གཏོར་མ་གཉིས་
སམ། མ་འབྱོར་ན་གཅིག་གིས་ཀྱང་རུང་སྟེ་མདུན་དུ་བཤམས་ལ་ཆང་ལ་སོགས་པས་
སྦྱངས་ལ། སུམྦྷ་ནི་ལ་སོགས་པ་ཞལ་བཞི་པའི་སྔགས་བརྗོད་ཅིང་བདུད་རྩིས་གཏོར་
བས་བགེགས་བསངས། ཨོཾ་སྭཱ་བྷཱ་ཝ་ཤུདྡྷསརྦ་དྷརྨཱསྭ་བྷཱ་ཝ་ཤུདྡྷ྅ཧཾ་ཞེས་བརྗོད་
པས་སྟོང་པ་ཉིད་དུ་སྦྱངས། དེའི་ངང་ལས་ཡི་གེ་ཡཾ་ཡོངས་སུ་གྱུར་པ་ལས་རླུང་གི་
དཀྱིལ་འཁོར་ཟླ་བ་ཕྱེད་པ་ལྟ་བུ་ཁ་དོག་སྔོན་པོ་ཡཾ་གིས་མཚན་པ་བ་དན་གྱིས་བརྒྱན་
677

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
པའོ། །དེའི་སྟེང་དུ་རཾ་ལས་བྱུང་བའི་མེའི་དཀྱིལ་འཁོར་རཾ་གྱིས་མཚན་པའོ། །དེའི་
སྟེང་དུ་ཨཱཿལས་ཐོད་པ་དཀར་པོ་དུམ་བུ་གསུམ་པ་དཔྲལ་བ་རང་ལ་བསྟན་པ་ཤིན་ཏུ་
རྒྱ་ཆེ་བ་ཨཱཿས་མཚན་པའོ།
།དེའི་སྟེང་དུ་ཨ་ལས་ཟླ་བའི་དཀྱིལ་འཁོར། དེའི་སྟེང་དུ་
ཤ་ལྔ་དང༌། བདུད་རྩི་ལྔ་དང་ཡེ་ཤེས་ལྔ་བསམ་པར་བྱ་སྟེ། དེ་ལ་ཇོ་བོ་ནཱ་རོ་པའི་
ལྷོར་ར་ལས་རཀྟ་
གསུང་གིས་མན་ངག་གི་དབུས་སུ་གོ་ལས་གོ་རུ་བ་ལང་གི་ཤ །ཤར་དུ་ཀུ་ལས་ཀུཀྐུ་ར་
ཁྱིའི་ཤ །བྱང་དུ་ད་ལས་དནྟ་གླང་པོའི་ཆེའི་ཤ །ནུབ་ཏུ་ཧ་ལས་ཧཱ་ཡ་འགྲོ་མགྱོགས་
རྟའི་ཤ །ལྷོར་ན་ལས་ན་ར་མིའི་ཤ །ཤ་རེའི་སྟེང་དུ་བདུད་(༣༦༢)རྩི་རེ་བསམ་པར་
བྱ་སྟེ། དབུས་སུ་བི་ལས་བི་ཏྲ་དྲི་ཆེན། ཤར་དུ་མུ་ལས་མུ་ཏྲ་དྲི་ཆུ། བྱང་དུ་ཤུ་
ལས་ཤུ་ཏྲ་བྱང་ཆུབ་ཀྱི་སེམས། ནུབ་ཏུ་མ་ལས་མཾ་ས་ཤ་ཆེན་པོ།
ཆེན་པོ། འདི་ནི་ཅུང་ཟད་འཁྲུགས་པར་སྣང་ཡང་ཇོ་བོ་ནཱ་རོ་ཏ་པ་ཉིད་ཀྱི་གསུང་
ཡིན་པས། བླ་མ་གོང་མ་རྣམས་ཀྱི་ཕྱག་ལེན་ཡང་འདི་ཉིད་དོ། །རྒྱུད་གཞན་ནས་
འབྱུང་བ་དང་། བླ་མ་གཞན་རྣམས་ཀྱི་མན་ངག་དང་བསྟུན་ནས། ཤ་ཆེན་པོ་དང་
དྲི་ཆུ་ནི་མི་བསྐྱོད་པའི་རང་བཞིན་དབུས་སུ་འབྱུང་། བ་ལང་གི་ཤ་དང་དྲི་ཆེན་ནི་
རྣམ་པར་སྣང་མཛད་ཀྱི་རང་བཞིན་ཤར་དུ། ཁྱིའི་ཤ་དང་རཀྟ་ནི་རིན་ཆེན་འབྱུང་
ལྡན་གྱི་རང་བཞིན་ཏེ་ལྷོར། རྟའི་ཤ་དང་བྱང་ཆུབ་ཀྱི་སེམས་ནི་འོད་དཔག་མེད་ཀྱི་
སྟེ་ནུབ་ཏུ། གླང་པོ་ཆེའི་ཤ་དང་ཤ་ཆེན་པོ་ནི་དོན་ཡོད་གྲུབ་པའི་རང་བཞིན་ཏེ་བྱང་
དུ་འོང་བར་གསུང་ངོ་། །དེའི་ལུགས་ལ་མོས་ན་དེ་བཞིན་དུ་བྱས་ཀྱང་མི་འགལ་ཏེ་
ལེགས། དེ་ནས་ཡང་ཡེ་ཤེས་ཀྱི་ངོ་བོར་བྱིན་གྱིས་བརླབ་པའི་ཕྱིར་དབུས་སུ་ཧཱུྃ་ནི་
ཆོས་ཀྱི་དབྱིངས་ཀྱི་ཡེ་ཤེས། ཤར་དུ་ཧཱུྃ་ནི་མེ་ལོང་ལྟ་བུའི་ཡེ་ཤེས། བྱང་དུ་ཁཾ་ནི་
བྱ་བ་གྲུབ་པའི་ཡེ་ཤེས། ནུབ་ཏུ་ཛཱི་ནི་སོ་སོར་ཀུན་ཏུ་རྟོག་པའི་ཡེ་ཤེས། ལྷོར་ཨཱོྃ་
ནི་མཉམ་པ་ཉིད་ཀྱི་ཡེ་ཤེས་སུ་མོས་པ་བྱ། དེ་དག་གི་སྟེང་མཐོ་གང་ཙམ་གྱི་ནམ་
678

དྲིལ་བུ་པའི་བསྐྱེད་རིམ།
མཁའ་ལ། ཨོཾ་དཀར་པོ་མགོ་ཐུར་ལ་བལྟ་བར་བསམ། དེའི་སྟེང་དུ་ཨ་ལས་བྱུང་
བའི་ཟླ་བའི་དཀྱིལ་འཁོར་ཨས་མཚན་པའོ། །དེའི་སྟེང་དུ་ཡི་གེ་ཧཱུྃ་ལས་སྣ་ཚོགས་རྡོ་
རྗེའི་ལྟེ་བ་ལ་ཧཱུྃ་གིས་མཚན་པའོ། །ཧཱུྃ་དེ་ལས་འོད་ཟེར་འོག་ཏུ་འཕྲོས་པས་རླུང་གི་
བ་དན་ལ་ཕོག་པས་རླུང་གཡོས། དེས་མེ་སྦར་ཏེ་ཐོད་པ་བསྲོས་པ་ལས་ཤ་ལྔ་བདུད་
རྩི་ལྔ་དང་ཡེ་ཤེས་ལྔ་འོད་དུ་ཞུ་ཞིང་བསྐོལ་བར་བསམ་པར་བྱའོ།
།དེའི་རླངས་པ་
སྟེང་དུ་འཕྲོས་པས་ཨོཾ་མགོ་ཐུར་དུ་བལྟས་པ་དང་། ཟླ་བ་དང༌། སྣ་ཚོགས་རྡོ་རྗེ་
ཡང་བསྐུལ་ཏེ་དེ་དག་ལས་ཀྱང་བདུད་རྩིའི་རྒྱུན་འཛག་པར་བསམ། སྣ་ཚོགས་རྡོ་
རྗེའི་ལྟེ་བའི་ཧཱུྃ་ལས་འོད་ཟེར་སྟེང་དུ་འཕྲོས་པས་ཕྱོགས་བཅུའི་དེ་བཞིན་གཤེགས་
པ་ཐམས་ཅད་ཀྱི་ཐུགས་ཀ་ནས་ཡེ་ཤེས་ཀྱི་རང་བཞིན་ཐོད་པ་བདུད་རྩིས་བཀང་བ་
བདུད་རྩི་ལ་བདུད་རྩི་ཐིམ་
སྟེ། ཡེ་ཤེས་ཀྱི་བདུད་རྩི་དང་གཉིས་སུ་མེད་པར་བསམ། སྣ་ཚོགས་རྡོ་རྗེ་དང་ཟླ་
དུ་མ་སྤྱན་དྲངས་ལ་མདུན་གྱི་ཐོད་པ་ལ་ཐོད་པ་ཐིམ།
བ་དང་ཨོཾ་ཡང་ལྷུང་སྟེ་ཞུ་ནས་གཉིས་སུ་མེད་པར་གྱུར་ནས་ཁ་དོག་དྲི་རོ་ནུས་མཐུ་
ཕུན་སུམ་ཚོགས་པར་བསམ་ཞིང༌། ཨོཾ་ཨཱཿཧཱུྃ་ཧ་ཧོཿ ཧྲཱིཿཞེས་ལན་གསུམ་བཟླས་པས་
བྱིན་གྱིས་བརླབ་པར་བྱ་སྟེ། རྫས་སྦྱང་བའི་ཏིང་ངེ་འཛིན་ཏོ།། །།
དེ་ནས་མགྲོན་བསྐྱེད་པ་ནི། ཕྱིའི་དཀྱིལ་འཁོར་རྟེན་དང་བརྟེན་པ་དུར་ཁྲོད་
ཆེན་པོ་དང་བཅས་པ་སྐད་ཅིག་གིས་བསྐྱེད་དེ་གསལ་བར་བྱས་ལ། བདག་གི་སྙིང་
གའི་ཧཱུྃ་ལས་འོད་ཟེར་འཕྲོས་ཏེ་དུར་ཁྲོད་བརྒྱད་ལ་ཕོག་པས་དཀྱིལ་འཁོར་གྱི་འཁོར་
ལོ་ཆ་བརྒྱད་དུ་གྱུར་པར་བསམ། དེ་ནས་ལག་པ་འབར་བའི་ཕྱག་རྒྱ་དཔྲལ་བའི་
གནས་སུ་གཡོན་དུ་བསྐོར་ཞིང་རྐང་པ་གཡས་པས་གཡོན་པ་མནན་ལ་ངག་ཏུ་པཽ་
ཞེས་བརྗོད་ཅིང་སྙིང་གའི་ཧཱུྃ་གི་འོད་ཀྱིས་ཡེ་ཤེས་ཀྱི་དཀྱིལ་འཁོར་གྱི་འཁོར་ལོ་ཆ་
དགུ་སྤྱན་དྲངས་ལ། ཛཿཧཱུྃ་བྃ་ཧོཿ ཞེས་བརྗོད་པས་བདག་གི་དཀྱིལ་འཁོར་དང་
679-

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
དུར་ཁྲོད་བརྒྱད་ཀྱི་དཀྱིལ་འཁོར་བརྒྱད་དེ། དགུ་པོ་ལ་དགུག་པ་དང་གཞུག་པ་དང་
བཅིང་བ་དང་དབང་དུ་བྱས་ལ། ཨོཾ་ཡོ་ག་ཤདྡྷསརྦ་དྷརྨཱ་ཡོ་ག་ཤུདྡྷ྅ཧཾ་ཞེས་བརྗོད་
པས་རྣམ་ལྔ་འདོད་པའི་བསྐོར་བ་བྱས་ཏེ་བརྟན་པར་བྱའོ། །དེ་ནས་ཐམས་ཅད་ཀྱི་
(༣༦༣)ལྗགས་ཧཱུྃ་ལས་བྱུང་བའི་རྡོ་རྗེ་དཀར་པོ་སྦུ་གུ་ཅན་ཧཱུྃ་གིས་མཚན་པ་རྣམས་ཀྱིས་
བྱིན་གྱིས་བརླབས་པའི་གཏོར་མ་རྣམས་ལས་ཐོད་པ་བདུད་རྩིས་བཀང་བ་དུ་མ་ཆད་
ཅིང༌། ཐམས་ཅད་ཀྱི་ཕྱག་ཏུ་རེ་རེ་བཞག་པས་གསོལ་བར་བསམ་ཞིང༌། ལག་པ་
རྡོ་རྗེ་ཐལ་མོ་ཁ་གྱེན་དུ་ཕྱེ་ལ། ངག་ཏུ་ཨོཾ་བཛྲ་ཨཱ་རལླི་ཧོ། ཛཿཧཱུྃ་བྃ་ཧོཿ བཛྲ་ཌཱ་ཀི་
ནཱི་ས་མ་ཡ་སྟཱཾ་དྲྀ་ཤྱ་ཧོཿ ཨོཾ་ཨཱཿཧཱུྃ་ཞེས་བརྗོད་པས་དང་པོས་བདེ་བ་ཆེན་པོའི་འཁོར་
ལོ་ཚན་པ་དགུ་མཉེས་ཤིང་ཚིམ་པར་བསམ། དེ་བཞིན་དུ་སྔགས་གཉིས་པས་ཐུགས་
ཀྱི་འཁོར་ལོ། གསུམ་པས་གསུང་གི་འཁོར་ལོ། བཞི་པས་སྐུའི་འཁོར་ལོ། ལྔ་པས་
དམ་ཚིག་གི་འཁོར་ལོ་ཚན་པ་དགུ་མཉེས་ཤིང་ཚིམ་པར་བསམ་སྟེ། སྔགས་ལན་ལྔའི་
བར་དུ་བརྗོད་ལ། དེ་ནས་གྲུབ་ན་ཀ་ར་ཀ་ར་ཞེས་བྱ་བ་ལ་སོགས་པ་ཕྲེང་བའི་སྔགས་
བཟླས་པས་ཀྱང་མཉེས་པར་བྱ། རྐང་པ་བརྒྱད་པས་བསྟོད་པ་བྱས་ལ། ཡིད་ལ་
ཇི་ལྟར་འདོད་པའི་དངོས་གྲུབ་བླང་ཞིང་གསོལ་བ་གདབ་པར་བྱའོ། །འཇིག་རྟེན་
ལས་འདས་པའི་གཏོར་མའོ།། །།
དེ་ནས་ལོ་ཀ་པའི་གཏོར་མ་ནི། གཏོར་མ་གཅིག་ལས་མ་བཤམས་ན་དེ་ཉིད་
ཀྱི་ལྷག་མས་མཆོད་པར་བྱ། སྣོད་གཉིས་སུ་བཤམས་ནའང་བྱིན་རླབས་ནི་སྔར་དུས་
གཅིག་ཏུ་བྱས་ཏེ་སྐབས་འདིར་བྱིན་རླབས་མི་དགོས་སོ། །དེ་ནས་དཔལ་མགོན་པོ་
ནག་པོ་ལ་སོགས་པ་ཆོས་སྐྱོང་ཁྱད་པར་བ་ལའང་གཏོར་མ་གཏོང་ན་འཇིག་རྟེན་
པའི་གཏོར་མ་འདི་ཉིད་ཀྱིས་ཕུད་ལས་བཏང་ལ་དེ་ནས་ལོ་ཀ་པ་སྤྱི་སྤྱན་དྲང་བར་
བྱའོ། །དེ་ལ་སོགས་པའི་མགྲོན་སྤྱན་དྲང་བ་ནི་ལུས་ཀྱིས་འབར་བའི་ཕྱག་རྒྱ་ལ་སོགས་
-680-

དྲིལ་བུ་པའི་བསྐྱེད་རིམ།
པ་སྔ་མ་བཞིན་བཅིངས་ལ། ངག་ཏུ་ཨོཾ་བཛྲ་ཨཱ་རལླི་ཧོ། ཛཿཧཱུྃ་བྃ་ཧོཿ བཛྲ་ཌཱ་ཀི་
ནཱི་ས་མ་ཡ་སྟཱཾ་དྲྀ་ཤྱ་ཧོཿ ཞེས་བརྗོད་ཅིང་སྙིང་གའི་ས་བོན་གྱི་འོད་ཀྱིས་འཛམ་བུའི་
གླིང་ན་གདོད་ནས་གྲུབ་པའི་དུར་ཁྲོད་བརྒྱད་གནས་པ་སྤྱན་དྲངས་ལ།
བདག་
གིས་བསྐྱེད་པའི་དུར་ཁྲོད་བརྒྱད་ལ་གཉིས་སུ་མེད་པར་བསྟིམ་པར་བྱའོ། །དེ་
ནས་སྔ་མ་ལྟ་བུའི་ཏིང་ངེ་འཛིན་དང་ལྡན་པས་དབུལ་བར་བྱ་ཞིང་། རྡོ་རྗེ་ཐལ་
མོ་ཁ་གྱེན་དུ་ཕྱེ་ལ། ཨོཾ་ཁ་ཁ་ཁཱ་ཧི་ཁཱ་ཧི། སརྦ་ཡཀྵ་རཀྵ་ས་བྷུ་ཏ་པྲེ་ཏ་པི་ཤཱ་ཙ་
་ད་ཨ་པསྨུ་ར་ཌཱ་ཀ་ཌཱ་ཀི་ནྱཱ་ད་ཡཿཨི་མཾ་བ་ལིཾ་གྲིཧྣནྟུ་ས་མ་ཡ་རཀྵནྟུ། མ་མ་
སརྦ་སིདྡྷིསྤྲ་ཡཙྪནྟུ། ཡ་ཤེེ་བཾ། ཡ་ཐེཥྚི། བྷུཉྫ་ཐ། ཛི་གྷ་ཐ། པི་ཝ་ཐ། མཱ་ཏི་
ཀྲ་མ་ཐ། མ་མ་སརྦ་ཀཱརྟ་ཡ། སཏྤུ་ཁཾ་བི་ཤུདྡྷ་ས་ཧཱ་ཡི་ཀ་བྷ་ཝནྟུ་ཧཱུྃ་ཧཱུྃ་ཕཊ་སྭཱ་
ཧཱ། ཞེས་ལན་གསུམ་བརྗོད་པས་དུར་ཁྲོད་ཀྱི་བདག་པོ་རྣམས་མཉེས་པར་བསམ་
པར་བྱའོ། ། དེ་ནས་རྡོ་རྗེ་དང་དྲིལ་བུ་གསོར་ཞིང་དཀྲོལ་བས་དུར་ཁྲོད་ཀྱི་བདག་
པོ་རྣམས་ལ་ཕྲིན་ལས་བཅོལ་བར་བྱ་སྟེ། ལྷ་ཡི་ཚོགས་རྣམས་མ་ལུས་དང་། །ཀླུ་ཡི་
ཚོགས་རྣམས་མ་ལུས་དང༌། །གནོད་སྦྱིན་ཚོགས་རྣམས་མ་ལུས་དང༌། །སྲིན་པོའི
ཚོགས་རྣམས་མ་ལུས་དང༌། །འབྱུང་པོའི་ཚོགས་རྣམས་མ་ལུས་དང༌་། །ཡི་དྭགས་
ཚོགས་རྣམས་མ་ལུས་དང་། ཤ་ཟའི་ཚོགས་རྣམས་མ་ལུས་དང་། །སྨྱོ་བྱེད་ཚོགས་
རྣམས་མ་ལུས་དང༌། །བརྗེད་བྱེད་ཚོགས་རྣམས་མ་ལུས་དང༌་། །མཁའ་འགྲོའི་
ཚོགས་རྣམས་མ་ལུས་དང་། །མ་མོའི་ཚོགས་རྣམས་མ་ལུས་དང༌། །མ་ལུས་འཁོར་
དང་བཅས་པ་རྣམས། །འདིར་གཤེགས་བདག་ལ་དགོངས་སུ་གསོལ། །བསྟན་པ་
བསྲུང་དང་འགྲོ་བའི་དོན་མཛད་ཕྱིར། །ཐུགས་དམ་བཅས་ཤིང་ཞལ་གྱིས་འཆེས་པ་
རྣམས། །དཔལ་ཆེན་བཀའ་སྡོད་ཡིད་ལྟར་མགྱོགས་པ་(༣༦༤)ཡི། །འཇིགས་པའི་
གཟུགས་ཅན་དྲག་གཏུམ་མི་བཟད་པ། །གདུག་པ་འདུལ་མཛད་ནག་པོའི་ཕྱོགས
- 681

ས་སྐྱ་བཀའ་འབུམ། ༼པ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
རྣམས་